text: Frygt for Føtex i Tønder
  21 august 2010 kl. 12.15
  Nervøse handlende ser frem mod en uge, hvor politikerne i Tønder skal beslutte om de skal sige ja eller nej til et nyt stort Føtex-varehus uden for bykernen.
  Gennem flere måneder har der været en hefttig debat i Tønder om det nye varehus, der måske er på vej til byen.
  De fleste er enige om, at et nyt stort varehus kan føre noget godt med sig i form af flere kunder og øget omsætning i hele byen. Stridens kerne er mere placeringen.
  Politikerne har fundet plads til Føtex et godt stykke uden for byen og skeptikerne frygter, at det kan være første skridt til et nyt storcenter i Tønder. Et storcenter, der vil trække store dele af handelen ud af midtbyen, som det eksempelvis er sket i Kolding.
  